Sign in / Join .st0{fill:#34437F;} .st1{fill:#878787;} Thursday, January 6, 2022 ikteb hawn… Fittex Programm kulturali alternattiv għall-edizjoni tal-Karnival ta' din is-sena Minn talk.mt January 6, 2022 talk.mt Festivals Malta jħabbar li ser ikun qiegħed jippreżenta programm kulturali alternattiv għall-edizjoni tal-Karnival ta' Malta 2022. Fi stqarrija, ġie spjegat li l-programm imħejji huwa intiż li filwaqt li titkompla tiġi ċċelebrata l-espressjoni artistika u t-tradizzjonijiet kulturali ta' pajjiżna, tiġi mħarsa wkoll is-saħħa tal-parteċipanti u l-pubbliku in ġenerali. Għaldaqstant, Festivals Malta qalet li ser ikun qiegħed jitella programm kulturali li jħares il-protokolli maħruġa mill-awtoritajiet tas-saħħa pubblika fejn ser jinkludi esebizzjoni tal-kostumi u fotografija marbuta mal-Karnival, interpretazzjoni tal-Qarċilla ġewwa Spazju Kreattiv, kif ukoll fit-toroq tal-Belt Valletta ser jiġu esebiti installazzjonijiet b'materjal tradizzjonali karnivalesk. Aktar dettalji jingħataw fil-ġranet li ġejjin. Artiklu preċedenti Pep Guardiola pożittiv għall-Covid-19